open-index/open-wikipedia-markdown huggingface dataset:
Richard II. (Anglicko)

**Richard II.** (* 6. január 1367, Bordeaux, Francúzske kráľovstvo – † cca 14. február 1400, City of Wakefield, Anglické kráľovstvo) bol anglický kráľ od roku 1377 do svojho zosadenia v roku 1399.

## Životopis
Richard, syn Čierneho princa Eduarda a kontesy Jany z Kentu, sa narodil počas vlády svojho starého otca Eduarda III. Keď mal štyri roky stal sa druhým následníkom trónu, pretože jeho starší brat Eduard z Angouleme zomrel. V roku 1376 zomrel jeho otec a Richard sa stal následníkom trónu. V roku 1377 zomrel kráľ Eduard III. a Richard ako desaťročný nastúpil na trón.

Počas prvých rokov Richardovho vládnutia bola moc v rukách niekoľkých rád. Politická verejnosť dávala prednosť tomuto riešeniu pred regentskou vládou na čele ktorej by stál kráľov strýko Ján Gentský, ale Gentský mal aj tak veľký vplyv. Prvou veľkou výzvou jeho vlády bolo Anglické povstanie v roku 1381, s ktorým si kráľ dobre poradil, keď zohral hlavnú úlohu pri potlačení povstania. 

Počas nasledujúcich rokov však kráľova závislosť na malom počte dvoranov spôsobila medzi politickou verejnosťou nespokojnosť a v roku 1387 vedenie vlády prevzala skupina šľachticov známych ako *Lordi odvolávatelia*. Do roku 1389 Richard prevzal moc späť a ďalších osem rokov vládol v relatívnom súlade so svojimi bývalými súpermi. O desať rokov neskôr, v roku 1397, sa však Lordom odvolávateľom pomstil keď mnohých z nich dal popraviť alebo vyhnať. Ďalšie dva roky sú označované ako Richardova „tyrania“. 

Po smrti Jána Gentského († 1399) kráľ jeho syna Henricha z Bolingbroku, ktorý bol už vo vyhnanstve, vydedil. Henrich v júni 1399 napadol Anglicko s malým vojskom, ktoré však rýchle rástlo. Pôvodne tvrdil, že jeho cieľom je len vrátenie dedičstva, ale čoskoro bolo jasné, že chce získať trón. Vďaka iba malému odporu Richarda zosadil a sám sa dal korunovať za kráľa ako Henrich IV. Richard zomrel v zajatí nasledujúci rok – pravdepodobne bol zavraždený. Je pochovaný po boku manželky Anny vo Westminsterskom opátstve.

## Manželstvo
* 1/ 20. január 1382 princezná Anna Luxemburská (* 1366 – † 1394), dcéra cisára  Karola IV. a jeho štvrtej manželky Alžbety Pomoranskej
* 2/ 31. október 1396 princezná Izabela Valois (* 1389 – † 1409), dcéra francúzskeho kráľa Karola VI. a Izabely Bavorskej

## Genealógia

## Iné projekty

## Zdroj

Kategória:Králi Anglicka
Kategória:Narodenia 6. januára
Kategória:Narodenia v 1367
Kategória:Úmrtia v 1400
Kategória:Následníci trónu
Kategória:Katolícki panovníci
Kategória:Rytieri Podväzkového rádu
Kategória:Osobnosti z Bordeaux
Kategória:Pochovaní vo Westminsterskom opátstve
Kategória:Vojvodovia z Cornwallu
Kategória:Princovia z Walesu
Kategória:Zavraždení vládcovia
Tepelný štít

[thumb|right|Tepelný štít raketoplánu [Space Shuttle]]
**Tepelný štít** je ochrana vesmírnych lodí, pristávajúcich vesmírnych sond a návratových sond, vracajúcich sa umelých družíc a balistických striel navrhnutá ako ochrana proti vysokej teplote pri vstupe do atmosféry na telesách s atmosférou, ako sú napríklad Zem, Mars a Venuša.

V starších kozmických lodiach sa používal tepelný štít vyrobený z materiálu, ktorý má veľkú tepelnú kapacitu a teda sa ťažko zahrieva. Počas celého obdobia aerodynamického namáhania sa teda nezahrial dostatočne, aby došlo k poškodeniu kozmickej lode či sondy. Druhým spôsobom je ablačný štít, ktorý je z materiálu, ktorý sa pri prelete atmosférou v procese ablácie postupne odparuje. Vďaka tomu teplo neprenikne až k lodi. Tento tepelný štít má mnohé výhody, ale jeho hlavnou nevýhodou je, že sa nedá znova použiť. 

Základom konštrukcie tepelného štítu raketoplánu sú keramické platničky a zosilnené uhlíkové panely. Tento štít je s nutnou údržbou mnohokrát použiteľný, ale je tiež pomerne krehký a málo odolný voči nárazom. Hoci menšie poškodenia a často aj straty niekoľkých doštičiek tepelnej ochrany raketoplán niekoľkokrát vydržal počas celej misie bez problémov, väčšie poškodenia na tepelne kriticky namáhaných miestach môžu viesť až ku katastrofe, ako sa ukázalo v prípade havárie raketoplánu Columbia.

## Pozri aj
* Tepelná ochrana

## Iné projekty

Kategória:Kozmické lode
Kategória:Kozmické sondy
Kategória:Pristávanie v kozmonautike
South African Open 1978

**[[South African Open]] [[1978]]** bol tenisový turnaj mužov, ktorý sa konal v dňoch  od 4. do 10. decembra 1978  na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Tim Gullikson, ktorý vo finále porazil krajana Solomona. Titul vo štvorhre získali Američan Peter Fleming a Juhoafričan Raymond Moore, ktorí vo finále porazili juhoafrický pár Bob Hewitt, Frew McMillan. 

## Víťazi
### Dvojhra mužov

** [[Tim Gullikson]]** vs.  Harold Solomon 2-6 7-6 7-6 6-7 6-4

### Štvorhra mužov

** [[Peter Fleming]] /  [[Raymond Moore]]** vs.  Bob Hewitt /  Frew McMillan 6-3 7-6
Mužská dvojhra na South African Open 1978

**Mužská dvojhra na South African Open 1978** sa hrala ako súčasť South African Open 1978 od 4. do 31. decembra 1978. Titul získal Američan Tim Gullikson, ktorý vo finále porazil krajana Solomona 2-6 7-6 7-6 6-7 6-4. 

## Nasadenie

## Výsledky
Poznámka: *Finále sa hralo na tri víťazné sety.*
### Finále

### Horná polovica

### Dolná polovica

## Externé odkazy
*Turnaj na stránkach ATP

Kategória:South African Open 1978
Futbal na Letných olympijských hrách 1908

**[[Futbal]] na [[Letné olympijské hry 1908|Letných olympijských hrách 1908]]** bol olympijský turnaj vo futbale, ktorý bol súčasťou Letných olympijských hier 1908.

## Štvrťfinále

## Semifinále

## o 3.miesto

## Finále

## Externé odkazy
* Olympijský turnaj 1908 na oficiálnej stránke FIFA 

Kategória:Futbal v 1908
1908
Kategória:Športy na Letných olympijských hrách 1908
Róbert Lačík

**Róbert Lačík** (* 14. február 1902, Hulín, okres Příbram, Česko, vtedy Rakúsko-Uhorsko - † ??) – menej známy, ale významný entomológ českého pôvodu, ktorý pracoval a  pôsobil na Slovensku, kde prevádzal i väčšinu svojich zberov hmyzu.

## Biografia
Robert Lačík sa narodil v Čechách v Hulíne, okres Příbram. Pracoval ako štátny zamestnanec - úradník mestského národného výboru. Dlhšiu časť svojho života pôsobil na území Slovenska.

## Entomologické aktivity
Počas svojho života sa zaoberal zberom a štúdiom chrobákov a motýľov. Zbery prevádzal na území stredného Slovenska, hlavne v oblasti a okolí Banskej Bystrice. Druhá najväčšia zbierka Stredoslovenského múzea je práve zbierka Róberta Lačíka „Motýle stredného Slovenska“, ktorá zahrňuje cca 14 968 exemplárov motýľov (okolo 5 000 denných a 10 000 nočných druhov). Do múzea bola zakúpená postupne v rokoch 1960, 1961, 1962 a 1970. Väčšinu motýľov zozbieral Róbert Lačík, ale na zbierke sa podieľali aj ďalší zberatelia, ako napr.: J. Šuška, J. Procházka, Adolf Rudolf, J. Obermajer, V. Skala, F. Cedivoda, Šterba a Turček. Jednotlivé druhy motýľov boli zozbierané v rokoch 1947 – 1970. V zbierke sa nachádzajú druhy, ktoré charakterizujú nasledovné lokality: Banská Bystrica, Urpín, Mičinská dolina, Laskomerská dolina, Medzihorská dolina, Môlča, Uľanka, Šalková, Sebechleby, Hrochoť, Kordíky, Špania Dolina, Donovaly, Sliač, Zvolen, Banská Štiavnica, Kremnica, Malá Fatra, Krížna, Lučenec, Fiľakovo, Levice, Ladzany, Feledince, Modrý Kameň, Nitra – Zobor, Bratislava. Niekoľko exemplárov pochádza dokonca z Česka, Rakúska, Španielska, Číny a Japonska. Keďže v dnešnej dobe sa už mnohé z motýľov stali ohrozenými druhmi, zbierka slúži ako dokladový materiál ich výskytu na konkrétnych lokalitách stredného Slovenska. Zozbieral i zbierku cca 6 000 kusov chrobákov.
Bol aj členom Slovenskej entomologickej spoločnosti pri SAV v Bratislave. Faunistické údaje o svojich nálezoch významných chrobákov (Coleoptera) z čeľade bystruškovitých (Carabidae) poskytol RNDr. Janovi Pulpánovi pre jeho "Prodromus Carabidů Československa".

## Zdroje informácií o autorovi
* Koleška, Z.: 1998. LAČÍK ROBERT: p. 159, In: Seznam biografií československých entomologů (entomologové nežijíci) – II. Dodatky, doplňky a opravy biografických hesel „Seznamu biografií čs. entomologů (entomologové nežijíci) I“ ve svazcích 1 – 15 z let 1979 – 1995, Klapalekiana, 34 (Suppl.): p. 1 – 238.
* Groll, E. K. [ed.]: 2006. Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Lačík Róbert“: (internet).

Kategória:Slovenskí entomológovia
Kategória:Českí entomológovia
Kategória:Lepidopterológovia
Kategória:Koleopterológovia
Mužská štvorhra na South African Open 1978

**Mužská štvohra na South African Open 1978** sa hrala ako súčasť South African Open 1978 od 4. do 31. decembra 1978. Titul získali Američan Peter Fleming a Juhoafričan Raymond Moore, ktorí vo finále porazili juhoafrický pár Bob Hewitt, Frew McMillan 6-3 7-6.

## Nasadenie

## Výsledky

## Externé odkazy
*Turnaj na stránkach ATP

Kategória:South African Open 1978
South African Open 1977

**[[South African Open]] [[1977]]** bol tenisový turnaj mužov, ktorý sa konal v dňoch  od 28. novembra do 4. decembra 1977  na otvorených dvorcoch s tvrdým povrchom v juhoafrickom Johannesburgu. Titul v dvojhre získal Argentínčan Guillermo Vilas, ktorý vo finále porazil Brita Mottrama. Bol to jeho 35. titul v dvojhre na okruhu ATP. Titul vo štvorhre získali Američania Robert Lutz a Stan Smith, ktorí vo finále porazili americko-juhoafrický pár Peter Fleming, Raymond Moore. 

## Víťazi
### Dvojhra mužov

** [[Guillermo Vilas]]** vs.  Buster C. Mottram 7-6 6-3 6-4

### Štvorhra mužov

** [[Robert Lutz]] /  [[Stan Smith]]** vs.  Peter Fleming /  Raymond Moore 6-3 7-5 6-7 7-6
Picabo Streetová

**Picabo Streetová** (* 3. apríl 1971, Triumph, Idaho, USA) je bývalá americká lyžiarka. Špecializovala sa na kĺzavé disciplíny, zjazd a super-G. Svoje prvé preteky vo Svetovom pohári vyhrala 9. decembra 1994. V rokoch 1995 a 1996 získala malý glóbus za celkové prvenstvo v kráľovskej disciplíne. V marci 1998 však utrpela v Crans Montane ťažký pád a musela takmer dva roky pauzovať pre zranenie kolena. Celkovo štartovala v 88 pretekoch Svetového pohára, z ktorých 9 vyhrala a 17x skončila na pódiu.   

## Víťazstvá vo Svetovom pohári

## Externé odkazy
*
*

Kategória:Alpskí lyžiari USA
Kategória:Osobnosti z Idaha
Mužská štvorhra na South African Open 1977

**Mužská štvohra na South African Open 1977** sa hrala ako súčasť South African Open 1977 od 28. do 4. decembra 1977. Titul získali Američania Robert Lutz a Stan Smith, ktorí vo finále porazili americko-juhoafrický pár Peter Fleming, Raymond Moore 6-3 7-5 6-7 7-6. 

## Nasadenie

## Výsledky
Poznámka: *Finále sa hralo na tri víťazné sety.*

## Externé odkazy
*Turnaj na stránkach ATP

Kategória:South African Open 1977
Gerry Sorensenová

**Gerry Sorensenová** (* 15. október 1958, Kimberley, Kanada) je bývalá kanadská lyžiarka. Špecializovala sa na kĺzavé disciplíny, zjazd a super-G. Svoje prvé víťazstvo  vo Svetovom pohári dosiahla 8. februára 1981. Celkovo vyhrala 5 pretekov Svetového pohára. 

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*

Kategória:Kanadské alpské  lyžiarky
Kategória:Osobnosti z Britskej Kolumbie
ELÁN Míting 2009

**ELÁN Míting 2009** je halový atletický míting, najznámejší svojho druhu na Slovensku. Uskutoční sa 5. februára v Športovej hale Elán v Bratislave. Riaditeľom podujatia je Imrich Ozorák. Míting podporuje Medzinárodná asociácia atletických federácií a Európska asociácia atletických federácií.

## Externé odkazy
* ELÁN Míting  na stránke atletba.sk

Kategória:Šport v Bratislave
Slovenský pohár 2008/2009

**Slovenský pohár 2008/2009** môže byť:
* futbalová súťaž, pozri Slovenský pohár vo futbale 2008/2009
* stolnotenisová súťaž, pozri Slovenský pohár v stolnom tenise mužov 2008/2009
Tom (prítok Obu)

[náhľad|Rieka blízko mesta [Tomsk]]
**Tom** (), je rieka v Chakaskej republike a v Kemerovskej a v Tomskej oblasti v Rusku. Je 827&nbsp;km dlhá. Povodie má rozlohu 62&nbsp;000&nbsp;km².

## Priebeh toku
Pramení na západnom svahu Abakanského chrbátu. Na hornom toku má horský charakter. Preteká Kuzneckou kotlinou a potom Západosibírskou nížinou, kde riečne údolie dosahuje šírku 3&nbsp;km a v koryte sa vyskytuje veľa riečnych prahov. Ústi do Obu.

### Prítoky
* ľavé – Mras-su, Kondoma, Uňga
* pravé – Usa, Horný Ters, Stredný Ters, Dolný Ters, Tajdon

## Vodný stav
Zdroj vody je prevažne snehový. Priemerný ročný prietok vody vo vzdialenosti 580&nbsp;km od ústia je 650&nbsp;m³/s a v ústí 1 110&nbsp;m³/s. Maximálni prietok dosahuje 3 960&nbsp;m³/s. Zmrzne na konci októbra až na začiatku novembra a roztápa sa v druhej polovici apríla na začiatku mája. Na hornom toku v niektorých zimách zamrzne až do dna na dva až tri mesiace. V lete vysychá.

## Využitie
Rieka je splavná. Vodná doprava je možná do Tomsku a pri vysokej vode až do Novokuznecku. Na rieke ležia mestá Novokuzneck, Kemerovo, Tomsk. V povodí rieky sa rozkladá Kuznecký uhoľný revír.

## Iné projekty

Kategória:Povodie Obu
Kategória:Rieky v Kemerovskej oblasti
Kategória:Rieky v Tomskej oblasti
Simmone Jade Mackinnon

**Simmone Jade Mackinnon** (19. marec 1973,  Mount Isa, Queensland) je austrálska herečka. Preslávila sa hlavne rolou Stephanie (Stevie) Hall Ryan v austrálskom seriáli *McLeodove dcéry*, v ktorom hrala od roku 2003 až do finálnej série v roku 2008. V rokoch 1993 – 1995 bola na turné s muzikálom Cats (kde hrala rolu Cassandry) po Austrálii a Ázii.

Bola zasnúbená s americkým hercom a modelom Jasonom Momoa od roku 2004 do roku 2006. Dnes má Simmone nového priateľa Marka Who, ktorý tiež pracuje na seriáli McLeodové dcéry.
Banka Slovenije

**Banka Slovenije** je slovinská centrálna banka. Sídli v Ľubľane a založená bola 25. júna 1991, onedlho po vyhlásení nezávislosti krajiny.

Primárnou úlohou banky bolo v rokoch 1991 a 2007 zabezpečovať správu domácej meny, toliaru, ďalej musí banka stále zabezpečovať plno iných úloh, napríklad dohliadať na domáci bankový systém (Slovinsko má dvojstupňový univerzálny bankový systém). Banka je úplne nezávislá, musí však po uplynutí určitej doby predložiť správu o svojej činnosti v slovinskom parlamente.

Kategória:Banky v Slovinsku
Kategória:Centrálne banky
Hannah Montana

***Hannah Montana***, známy tiež ako ***Hannah Montana Forever*** (počas poslednej štvrtej série), je americký hudobný a komediálny seriál, ktorého tvorcami sú Michael Poryes, Rich Correll a Barry O'Brien. Dej sleduje Miley Stewartovú (Miley Cyrusová), tínedžerku žijúcu dvojaký život; cez deň priemernú študentku a v noci známu hudobníčku, Hannah Montanu. Príbeh sa ďalej okrem nej sústredí na jej brata, priateľov a v neposlednom rade country speváka Billyho Ray Cyrusa, ktorý v seriáli stvárňuje jej otca.

Seriál produkujú It's a Laugh Productions a Michael Poryes Productions. Premiéru mal 24. marca 2006 na stanici Disney Channel a záverečná, 98. epizóda bola odvysielaná 16. januára 2011.

## Herecké obsadenie
* Miley Cyrusová – Hannah Montana/Miley Stewartová
* Emily Osment – Lilly Truscottová/Lola Luftnagle
* Mitchel Musso – Oliver Oken/Mike Stanley
* Jason Earles – Jackson Rod Stewart
* Billy Ray Cyrus – Robby Ray Stewart 
* Moisés Arias – Ricco
* Shanica Knowles – Amber Addisonová
* Anna Maria Perez de Tagle – Ashley Devittová
* Romi Dames – Traci Van Hornová
* Dolly Parton – teta Dolly
* Vicki Lawrence – Ruthie Ray Stewartová
* Frances Callier – Roxy            
* Cody Linley – Jake Ryan
* Selena Gomez – Mikayla 
* Brooke Shields – Susan Stewartová 
* David Koechner – strýko Earl
* Corbinn Bleu – Johnny Collins

## Diskografia

## Externé odkazy
*Hannah Montana na tv.disney.go.com 

Kategória:Sitkomy USA
Kategória:Televízne seriály z roku 2006
Kategória:Detské filmy a seriály
Hilary Lindhová

**Hilary Lindhová** (* 10. máj 1969, Juneau, Aljaška, USA) je bývalá americká lyžiarka. Špecializovala sa na kĺzavé disciplíny, zjazd a super-G. Svoje prvé preteky vo Svetovom pohári vyhrala 2. februára 1994. Celkovo vyhrala 3 preteky Svetového pohára.   

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*

Kategória:Osobnosti z Juneau
Kategória:Alpskí lyžiari USA
Stanislav Stratiev

**Stanislav Stratiev** (; * 9. september 1941 – † 20. september 2000) bol bulharský dramatik a spisovateľ.

## Život
Po skončení gymnázia a vojenčiny začal študovať na Sofijskej univerzite „Klimenta Ochridského“ bulharskú filológiu, ale hneď v prvom ročníku prestúpil na diaľkové štúdium a zamestnal sa v novinách *Narodna mladež*, neskôr v satiricko-humoristickom týždenníku *Stršel*, kde pracoval až do roku 1975. Sofijskú univerzitu absolvoval roku 1968 a prvá knižka – zbierka poviedok *Osamelé veterné mlyny* – mu vyšla roku 1969. Za necelé štvrťstoročie vydal takmer dve desiatky kníh, väčšinou ide o krátke útvary, najmä humoristické poviedky a satirické miniatúry. Stratiev je aj popredný bulharský dramatik. Jeho divadelné hry sa hrajú v mnohých krajinách Európy, viaceré z jeho hier mali prvú zahraničnú premiéru práve na Slovensku. Týka sa to aj jeho dramatického debutu *Rímsky kúpeľ* (1974)., Štátne divadlo v Košiciach túto hru uviedlo v celoštátnej premiére v sezóne 1976/77. Druhú Stratievovu satirickú komédiu *Velúrové sako* (1976) naštudovalo v sezóne 1978/79 Divadlo SNP v Martine a o tri roky neskôr Divadlo pre deti a mládež v Trnave. V sezóne 1979/80 Sofijské divadlo satiry naštudovalo v poradí tretiu Stratievovu divadelnú hru – *Autobus*. U nás mala premiéru v Státnom divadle v Košiciach v sezóne 1981/82. V tej istej sezóne ju pripravila aj Nová scéna v Bratislave a po siedmich rokoch ju uviedlo aj Divadlo Andreja Bagara v Nitre. Ani štvrtá Stratievova satirická komédia *Maximalista* (1984) neušla pozornosti slovenských divadelníkov. 1993 v celosvetovej súťaži, ktorú vypísalo britské BBC hra *Z druhej strany* obsadila druhé miesto. Od roku 1975 až do svojej smrti Stanislav Stratiev pôsobil ako dramaturg v Sofijskom divadle satiry.

## Dráma
* *Rímsky kúpeľ* (1974) (Bratislava : LITA, 1976)
* *Velúrové sako* (1976) (Bratislava : LITA, 1978)
* *Autobus* (1980) (Bratislava : LITA, 1982)
* *Neklesať na duchu* (1982) (Bratislava : LITA, 1983)
* *Maximalista* (1984) (Bratislava : LITA, 1984)
* *Zem sa krúti* (1985) (Bratislava : LITA, 1989)
* *Balkánsky syndróm* (1987).
* *Mamut* (1990) (vyšla v časopise *Javisko*, 23 (1991) 7, 337357).
* *Z druhej strany* (1993) (vyšla v časopise *Revue svetovej literatúry*, 30 (1994) 1, 156165)
* *Balkánsky syndróm '93*  (vyšla v *Súčasná bulharská dráma*, Bratislava, TÁLIA-press, 1996 ISBN  978-80-85718-33-1)
* *Zimné zvyky zajacov* (1996) (vyšla v časopise *Javisko*, 29 (1997) 9, 1-16)

## Filmové scenáre
* *Strážca hradu* (1974)
* *Krátke slnko* (1979)
* *Slnko detstva* (1981)
* *Rovnováha* (1983)
* *Orchester bez mena* (1982)

## Knihy
* *Osamelé veterné mlyny* (1969)
* *Divá kačka medzi stromami* (Smena, Bratislava, 1977)
* *Bulharský model* (1991)
* *Cvičenia byť iným* (1993)

## Referencie


## Externé odkazy
* oficiálna stránka 
* LITA, Bratislava. 
* YouTube - Velúrové sako - Rozhlasová úprava divadelnej satirickej hry.
* YouTube - Autobus - Rozhlasová úprava divadelnej satirickej hry.
* Web umenia - Danica Hanáková – Autobus.
* Autobus - Divadlo Lab.  

Kategória:Absurdná dráma
Kategória:Osobnosti zo Sofie
Villa Mercedes (San Juan)

**Villa Mercedes** je obec ležiaca v departmente Jáchal, na severe provincie San Juan v Argentíne. Pri sčítaní ľudu v roku 2010 mala obec 1 439 obyvateľov. Obyvatelia obce sa zaoberajú prevažne poľnohospodárstvom.

## Referencie

Kategória:Mestá v provincii San Juan
Štefan (priezvisko)

**Štefan** je slovenské a české priezvisko odvodené od rovnomenného mena. Najčastejšie je v  mestách Michalovce, Humenné, Žiar nad Hronom a Bardejov. V Česku je najčastejšie v Prahe a Příbrami.

## Známi nositelia
Pozri v článku Štefan.

## Pozri aj
* Stefan (priezvisko)
* Štěpán (priezvisko)
* Štefánik (priezvisko)
* Štefánek (priezvisko)

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
South African Open 1976

**[[South African Open]] [[1976]]** bol tenisový turnaj mužov, ktorý sa konal v dňoch od 23. do 29. novembra 1976  na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Harold Solomon, ktorý vo finále porazil krajana Gottfrieda. Titul vo štvorhre získali Američania Brian Gottfried a Sherwood Stewart, ktorí vo finále porazili španielsko-americký pár Juan Gisbert, Stan Smith. 

## Víťazi
### Dvojhra mužov

** [[Harold Solomon]]** vs.  Brian Gottfried 6-2 6-7 6-3 6-4

### Štvorhra mužov

** [[Brian Gottfried]] /  [[Sherwood Stewart]]** vs.  Juan Gisbert /  Stan Smith 1-6 6-1 6-2 7-5
Annemarie Moserová-Pröllová

**Annemarie Moserová-Pröllová** (* 27. marec 1953, Kleinarl, Rakúsko) je bývala rakúska lyžiarka. Svoje prvé preteky vo Svetovom pohári vyhrala 17. januára 1970. Celkovo vyhrala 62 pretekoch Svetového pohára.

## Umiestnenie vo Svetovom pohári

## Víťazstvá vo Svetovom pohári

## Externé odkazy
*
*
* Oficiálne stránky 

Kategória:Rakúske alpské lyžiarky
Kategória:Alpskí lyžiari na Zimných olympijských hrách 1972
Kategória:Alpskí lyžiari na Zimných olympijských hrách 1980
Kategória:Rakúski olympijskí víťazi‎
Kategória:Rakúski strieborní olympijskí medailisti‎
Kategória:Olympijskí víťazi v alpskom lyžovaní‎
Kategória:Strieborní olympijskí medailisti v alpskom lyžovaní
Kategória:Osobnosti z okresu St. Johann im Pongau
Kategória:Majstri sveta v alpskom lyžovaní
Novokuzneck

**Novokuzneck** (rusky *Новокузне́цк*) je banské mesto v Kemerovskej oblasti na Sibíri v Rusku. Má 550 100 obyvateľov.

Mesto založili Kozáci ako strážnu pevnosť na rieke Tom a pôvodne sa nazývalo *Kuzneck*. Po skončení občianskej vojny sa v meste začal rozvíjať banský priemysel, najmä ťažba uhlia a hutníctvo. Vznikol tu *Kuznecký hutnícky kombinát*. Medzi rokmi 1932 a 1961 mesto premenovali na *Stalinsk*. Dnes tu je letisko, divadlo, vysoké školy a múzeá.

## Partnerské mestá
*  Birmingham, Spojené kráľovstvo
*  Dallas, Texas, USA 
*  Nižnij Tagil, Rusko 
*  Pittsburgh, Pensylvánia, USA
*  Záporožie, Ukrajina

## Iné projekty


Kategória:Mestá v Rusku
Kategória:Banské sídla v Rusku
Kategória:Geografia Kemerovskej oblasti
Žofia Falcká

**Žofia Falcká** alebo **Žofia Hannoverská** (* 14. október 1630, Haag, Holandsko† 8. jún 1714, Hannover, Nemecko) bola vydatá vojvodkyňa brunšvicko-lüneburská ("zu Braunschweig und Lüneburg") a kurfirstka za Brunšvicko-Lünebursko.

Princezná Žofia sa narodila v holandskom exile ako dvanáste dieťa kurfirsta Fridricha V. Falckého, českého "Zimného kráľa", a princeznej Alžbety Stuartovej, dcéry Jakuba I./VI., kráľa Anglicka a Škótska.

30. septembra 1658 sa v Heidelbergu vydala za vojvodu Ernesta Augusta zu Braunschweig-Lüneburg. 

V roku 1701 prijal anglický parlament Act of Settlement (Zákon o nástupníctve) stanovujúci pravidlá nástupníctva na anglický, resp. britský trón, podľa ktorého sú z následníctva vylúčení tí, kto sú katolíckeho vyznania, alebo si vezmú za manžela katolíka. Na základe tohto zákona sa Žofia stala designovanou následníčkou trónu a nárok na trón mala len ona a jej potomkovia.

## Deti
Žofia a Ernest August zu Braunschweig-Lüneburg (* 1629 – † 1698) mali sedem detí:

* Juraj Ľudovít (* 28. máj 1660 – † 11. jún 1727), od roku 1714 ako Juraj I. kráľ Veľkej Británie ∞ 1682 Žofia Dorota z Celle (* 1666 – † 1726) (rozvod 1694)
* Maximilián Viliam (* 1666 – † 1726), cisársky poľný maršal
* Žofia Šarlota (* 30. október 1668 – † 1. február 1705) ∞ 1864 vojvoda Fridrich II. Pruský, od roku 1701 kráľ Fridrich I. Pruský (* 1657 – † 1713)
* Karol Filip (* 1669 – † 1690), zahynul vo vojne proti Turkom
* Kristián Henrich (* 1671 – † 1703), utopil sa v Dunaji pri vojenskej výprave proti Francúzsku
* Ernst August (* 7. september 1674 – † 14. august 1728), vojvoda z Yorku a Albany, biskup z Osnabrücku

## Genealógia

## Iné projekty

## Zdroj

Kategória:Wittelsbachovci
Kategória:České princezné
Kategória:Osobnosti z Haagu
South African Open 1975

**[[South African Open]] [[1975]]** bol tenisový turnaj mužov, ktorý sa konal v dňoch  od 17. do 23. novembra 1975  na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Harold Solomon, ktorý vo finále porazil Američan Gottfrieda 6-3 6-2 5-7 6-2. 

## Nasadenie

## Výsledky
Poznámka: *Semifinále a finále sa hrali na tri víťazné sety*
### Finále

### Horná polovica

### Dolná polovica

## Externé odkazy
*Turnaj na stránkach ATP

Kategória:SA Tennis Open
Kategória:ATP Tour 1975
Mužská štvorhra na South African Open 1976

**Mužská štvohra na South African Open 1976** sa hrala ako súčasť South African Open 1976 od 23. do 29. novembra 1976. Titul získali Američania Brian Gottfried a Sherwood Stewart, ktorí vo finále porazili španielsko-americký pár Juan Gisbert, Stan Smith 1-6 6-1 6-2 7-5. 

## Nasadenie

## Výsledky
Poznámka: *Finále sa hralo na tri víťazné sety.*
### Finále

### Horná polovica

### Dolná polovica

## Externé odkazy
*Turnaj na stránkach ATP

Kategória:South African Open 1976
Chris Martin

**Christopher Anthony Martin** (* 2. marec 1977, Whitestone, Exeter, Devon, Anglicko, Spojené kráľovstvo) je anglický hudobník, spevák, skladateľ, hudobný producent a filantrop. Preslávil sa ako spevák britskej rockovej skupiny Coldplay. Študoval na University College London, kde spolu s Jonnym Bucklandom v roku 1996 založil kapelu Starfish, neskôr premenovanú na Coldplay.

## Životopis
Chris Martin sa narodil ako najstarší z piatich súrodencov v anglickom Devone. Jeho matka Alison bola učiteľka, otec Anthony účtovník. Študoval v Sherbornskej škole v Dorsete a neskôr na University College London. Už od pätnástich rokov pôsobil v rôznych kapelách. 5. decembra 2003 sa oženil s americkou herečkou Gwyneth Paltrow. Ich dcéra Apple Blythe Alison Martin sa narodila 14. mája 2004 a syn Moses Bruce Anthony Martin 8. apríla 2006 v New York City. Chris Martin je vegetarián a nefajčí.

## Sólová práca

## Externé odkazy
* Oficiální stránky skupiny Coldplay
* Skupina Coldplay na stránke Myspace

Kategória:Alternatívnorockoví hudobníci
Kategória:Anglickí rockoví speváci
Kategória:Britskí rockoví klaviristi
Kategória:Anglickí rockoví gitaristi
Kategória:Anglickí skladatelia modernej hudby
Kategória:Absolventi University College London
Strelecká veža

**Strelecká veža** je izolovaná vyvýšenina uprostred Veľkej Studenej doliny. Je to veža dvoch tvárí – zdola pôsobí mohutne, zhora nenápadne. Podľa geológov ide o tzv. *nunatak* - skalný útvar, ktorý kedysi osamelo čnel z ľadovca. Je často navštevovaná, ponúka pekný kruhový výhľad. Názov odkazuje na pytliakov, resp. lovcov kamzíkov.

## Topografia
Na juh a na východ spadá strmými, horolezecky využívanými stenami. Severným smerom prechádza do sutinových plání *Streleckých polí*. Na východ od nej sa v *Streleckej kotline* nachádzajú *Strelecké plesá*.

## Horolezectvo
* 1951 Zimný prvovýstup ľavým žľabom južnej steny A. Körtvélyessy a A. Puškáš, IV – V.
* 1958 Prvovýstup stredom východnej steny V. Prošek a A. Puškáš, IV – V.
* 1974 Prvovýstup pilierom južnej steny J. Bednár a L. Gancarčík, V A1 (dnes VI).

Len Puškáš má v stenách 6 prvovýstupov. Veža je chodecky dostupná zo Streleckých polí neznačeným chodníčkom za 15 minút (nie je povolené).

## Galéria

Obrázok: Siwe_Stawy_a1.jpg|Bradavica, vpravo časť steny Streleckej veže nad *Streleckými plesami*.
Obrázok:Veľká Studená dolina - panorama.jpg|Uprostred panorámy Veľkej Studenej doliny zdanlivo porovnateľná Strelecká veža.


## Referencie
* F. Kroutil, *Vysoké Tatry pro horolezce, 2. diel*, Olympia 1977.

## Iné projekty

## Externé odkazy
* Popis, foto a mapka normálky

Kategória:Dvojtisícovky na Slovensku
Kategória:Vrchy Vysokých Tatier
Russian Circles

**Russian Circles** je trojčlenná inštrumentálna skupina z Chicaga. Žánrovo patrí k post rocku.

## História
Skupina vznika v roku 2005 v Chicagu v zostave: Mike Sullivan (gitara), Colin DeKuiper (basgitara) a Dave Turncrantz (bicie). V roku 2005 vydali samonákladom rovnomenný debutový EP, obe limitované edície sa rýchlo vypredali. Následne v roku 2006 vydali svoju debutovú LP *[[Enter (Russian Circles)|Enter]]* vo vydavateľstve Flameshovel. 

V roku 2007 odišiel zo skupiny basgitarista Colin DeKuiper a skupina zmenila vydavateľstvo - podpísali zmluvu s Suicide Squeeze. Pri nahrávaní albumu *[[Station]]*  na basgitaru hral Briane Cook (basgitarista skupiny These Arms Are Snakes). Album *Station* vyšiel v roku 2008 ako CD (v domovskom vydavateľstve) a ako LP (v troch variantoch v labeli Sargent House).

## Štýl
Allmusic: *...spolu tvoria komplex hluku rozprestrenej gitary, poháňanej bicími a ťažkými basovými linkami.* Prog Archives píše: *ich štýl pozostáva z rozpínavej gitary Mike Sullivana, intenzívnych rytmických bicích a drvivých basových liniek.*

## Diskografia
### Štúdiové albumy
* 2006 *[[Enter (Russian Circles)|Enter]]*
* 2008 *[[Station]]*
* 2009 *[[Geneva (album)|Geneva]]*
* 2011 *[[Empros]]*
* 2013 *[[Memorial]]*
* 2016 *[[Guidance]]*
* 2019 *[[Blood Year]]*

### EP
*2005 *Russian Circles*

### Single
*2006 „Upper Ninety“

### Split
*2008 *Russian Circles / These Arms Are Snakes*

## Poznámky
#  podľa oficiálnej stránky Russian Circles vyšlo ich debutové EP v troch edíciách, prvá 250 čiernych CD číslovaných od 1 do 250, druhá 250 CD číslovaných od 250 po 500, tretia 500 kusov

## Referencie


## Iné projekty

## Externé odkazy
*oficiálna stránka 
* 

Kategória:Hudobné skupiny USA
Tongčina (Tonga)

**Tongčina** je austronézsky jazyk, ktorým hovoria Tonžania na súostroví Tonga v južnom Pacifiku. Tongčina je spolu s angličtinou úradným jazykom na Tonge.

Nezamieňajte si s tongčinou, jazykom, ktorý patrí medzi nigersko-konžské jazyky do skupiny bantuské jazyky a hovorí sa ním v Zambii a v Malawi v Afrike.

Kategória:Západoaustronézske jazyky
Kategória:Tonga
Tongčina (Zambia)

**Tongčina** je nigersko-konžský jazyk, ktorý patrí do skupiny bantuské jazyky. Hovorí ňou asi 1 517 000 ľudí v južnej a západnej Zambii, severnom Zimbabwe a v malej miere aj v Mozambiku. V týchto krajinách je to lingua franca, je rodným jazykom príslušníkov kmeňov Tonga, Ila, Iwe, Toka a Leya. Je príbuzná s tongčinou - jazykom, ktorý sa používa v Malawi.

Nezameňujte s tongčinou, australonézskym jazykom, ktorým sa hovorí na ostrove Tonga v Pacifiku.

## Odkazy


Kategória:Nigersko-konžské jazyky
Kategória:Bantuské jazyky
Tongčina (Malawi)

**Tongčina**  je nigersko-konžský jazyk, patrí do skupiny bantuské jazyky. Hovorí ňou asi 170 000 malawijských Tongov v Malawi v provincii Nkhata Bay. 

V susedných krajinách používaná tongčina sa klasifikuje ako samostatné jazyky s vlastnými ISO kódmi.

## Referencie


Kategória:Nigersko-konžské jazyky
Kategória:Bantuské jazyky
Tongčina

**Tongčina** môže byť:
*bantuský jazyk, ktorý sa používa v Malawi, pozri tongčina (Malawi)
*bantuský jazyk, ktorý sa používa v Zambii a Zimbabwe, pozri tongčina (Zambia) 
*bantuský jazyk, ktorý sa používa v Mozambiku, pozri tongčina (Mozambik)
*austronézsky jazyk, ktorý sa používa na ostrove Tonga, pozri tongčina (Tonga)
*monsko-khmérsky jazyk, ktorý sa používa v Thajsku a Malajzii, pozri tongčina (Thajsko)
Harold I.

náhľad|Harold I.
**Harold I.**, niekedy aj **Harold Harefoot** (* 1015? – † 17. marec 1040) bol kráľom Anglicka od 12. novembra 1035 do 17. marca 1040. 
Jeho prídomok Harefoot (*rýchlonohý*) bol odvodený od jeho rýchlosti a schopnosti loviť. 

Bol synom Knuta Veľkého, kráľa Anglicka, Dánska a Nórska, a jeho prvej manželky Elfgifu z Northamptonu. I keď existovali isté pochybnosti o jeho pôvode, bol Harold Knutovým synom.

Po Knutovej smrti (12. novembra 1035) bol jeho právoplatným nástupcom na anglickom i dánskom tróne Haroldov mladší brat Hardiknut, syn Knuta a Emmy Normanskej. Hardiknut ale nebol schopný odcestovať do Anglicka na korunováciu, pretože na Dánsko sa chystali zaútočiť nórsky kráľ Magnus I. a švédsky kráľ Anund Jacob. Vplyvní anglickí šľachtici uprednostňovali ustanovenia Harolda ako prechodného regenta, pretože sa obávali neprítomnosti Hardiknuta. Cez odpor kráľovnej Emmy a grófa Godwina z Wessexu, sa Harold ujal vlády. 

Harold odolal snahe o jeho zvrhnutie roku 1036 Alfrédom Ethelingom a Eduardom, Emminými synmi, ktorých mala s Ethelredom II. Roku 1036 sa Alfréd Etheling spolu s Eduardom vrátili z exilu v Normandii v sprievode malej vojenskej skupiny. Podľa Anglosaskej kroniky trvali na tom, aby sa mohli stretnúť so svojou matkou vo Winchesteri, ale možno mali v úmysle iné záležitosti ako len rodinné stretnutie. Alfréd bol dostihnutý na ceste ku Godwinovi a muži verní Haroldovi ho oslepili. Krátko na to na následky tohto zranenia zomrel. 

Roku 1037 odišla Emma do Brugg a Harold bol *všetkými hlasmi zvolený za kráľa*. Haroldova postava je zahalená určitým tajomnom a niektorí historici sa domnievajú, že skutočným vládcom bola jeho matka Elfgifu. Aj keď ho canterburský arcibiskup odmietol korunovať, jeho matka Elfgifu dosiahla stabilizácia jeho pozície podplatením vplyvných šľachticov. 

Harold mal zrejme s Elfwine syna, ktorý sa stal mníchom niekde na kontinente. Harold podľa Anglosaskej kroniky vládol 4 roky a 16 týždňov, takže sa zrejme ujal vlády dva týždne po Knutovej smrti. Zomrel 17. marca 1040 v Oxforde, v čase keď Hardiknut vyrážal sa svojím vojskom z Dánska, a bol pochovaný v Westminsterskom opátstve. Krátko na to bolo jeho telo vykopané a popravené a jeho pozostatky vhodené do blízkeho močiara. Potom čo sa Hardiknut stal v júni 1040 anglickým kráľom, nechal jeho pozostatky pochovať v kostole St. Clement Danes.

## Zdroj

Kategória:Úmrtia v 1040
Kategória:Králi Anglicka
Hardiknut

right|200px|náhľad|Hardiknut s matkou
**Hardiknut** (* 1018 – † 8. jún 1042) bol kráľom Dánska od roku 1035 a Anglicka od roku 1040.

Bol synom Knuta Veľkého a Emmy Normandskej.

Na dánsky trón nastúpil po smrti svojho otca v roku 1035 ako **Knut III**. 
Konflikt s nórskym kráľom Magnusom I. mu znemožnil cestu do Anglicka na zabezpečenie svojho nároku aj tam, regentskej vlády v Anglicku sa teda ujal Hardiknutov nevlastný brat Harold I.

Harold si však v roku 1037 vzal anglickú korunu pre seba. Hardiknutovi sa podarilo urovnať spory v Škandinávii dohodou s Magnusom, že ak niektorý z nich zomrie bez dediča, druhý kráľ bude jeho nástupcom. Keď si takto uvoľnil ruky, pripravil Hardiknut inváziu do Anglicka, aby získal anglický trón. Harold I. však zomrel skôr (17. marec 1040) než dánske vojsko priplávalo. Hardiknut pristál 17. júna 1040 v Sandwichi s flotilou 62 lodí a dal sa korunovať za anglického kráľa.

Hardiknut bol krutý a nepopulárny vládca. Na pokrytie výdajov spojených s vyslaním flotily niekoľkokrát zvýšil dane. V roku 1041 pozval svojho nevlastného brata Eduarda (neskorší kráľ Eduard Vyznávač) späť z exilu v Normandii do Anglicka a pravdepodobne z neho urobil svojho dediča.

Hardiknut nebol ženatý a nemal deti. Zomrel 8. júna 1042 v Lambeth a bol pochovaný vo Winchestri. Po jeho smrti nastúpil na anglický trón Eduard Vyznávač, ktorý tak vrátil korunu anglosaskej kráľovskej línii.

## Zdroj

Kategória:Narodenia v 1018
Kategória:Úmrtia v 1042
Kategória:Králi Anglicka
Kategória:Králi Dánska
Henrich I. (Anglicko)

**Henrich I.** (* asi 1068, Selby, Anglicko – † 1. december 1135, Lyons-la-Forêt, Francúzsko) bol anglický kráľ normandského pôvodu od roku 1100.

## Životopis
Bol štvrtým synom Viliama I. Dobyvateľa, pričom sa ako prvý narodil na anglickej pôde po normandskom nájazde v roku 1066.

Na trón nastúpil po svojom staršom bratovi Viliamovi II. V roku 1100 porazil svojho najstaršieho brata Roberta, a stal sa tak vojvodom z Normandie.

Nazývali ho *Beauclerc* pre jeho vzdelanosť, a tiež "Lion of Justice" („lev spravodlivosti“), pretože zdokonalil vtedajší legislatívny a administratívny systém.

Na trón nastúpil v čase, keď bol jeho starší brat Róbert na prvej križiackej výprave. Na začiatku vlády bojoval s Róbertom o nadvládu v Anglicku a Normandii. Podarilo sa mu obe krajiny spojiť po prvýkrát od smrti otca v roku 1087. Barónom potvrdil *Listinu slobôd* (Charter of Liberties), ktorá sa stala základom neskoršej Magna charta Libertatum.

Zvyšok Henrichovej vlády bol plný justičných a finančných reforiem. Snažil sa obmedziť zneužívanie moci úradníkmi ich pravidelnými obmenami. Počas jeho vlády začali miznúť rozdiely medzi anglosaskou a normandskou populáciou a sám Henrich si vzal za manželku členku starého kráľovského saského rodu. Uzmieril sa s cirkvou a vyrovnal staré spory, ktoré vznikli počas vlády jeho brata. 

Nemohol však zaistiť hladké nástupníctvo, pretože jeho jediný syn Viliam zahynul pri stroskotaní lode White Ship, preto si želal, aby sa jeho nástupkyňou dcéra Matilda, energická žena s politickým talentom, ale po jeho smrti sa rozhorela dlhá občianska vojna.

## Manželstvá a deti
1/ ∞ 11. november 1100 Matilda Škótska (* 1080 – † 1. máj 1118), dcéra Malcolma III. a Margaréty Škótskej. Mali tri deti:
* Euphamia (* cca 1101 – † ?), zomrela mladá
* Matilda (* cca 1102 – † 1167) ∞
** 1/ 1114 cisár Henrich V. (* 1081 – † 1125) 
** 2/ 1128 Geoffrey V. Plantagenet (* 1113 – † 1151), normandský vojvoda, gróf z Anjou a Maine 
* Viliam Adelin (* 5. august 1103 – † 25. november 1120), normandský vojvoda ∞ 1119 Izabela z Anjou (* 1111 – † 1154)

2/ ∞ 2. február 1121 Adelizé z Louvain (* cca 1103 – † 1151)

## Iné projekty

Kategória:Narodenia v 11. storočí
Kategória:Úmrtia 1. decembra
Kategória:Úmrtia v 1135
Kategória:Králi Anglicka
Kategória:Normandskí vojvodovia
Kategória:Zakladatelia kláštorov
Kmeťov vodopád

thumb|Kmeťov vodopád
thumb|Mostík pod Kmeťovým vodopádom

**Kmeťov vodopád** je ľadovcový, selektivný, tektonický vodopád vo Vysokých Tatrách v okrese Poprad. Má dva stupne, ktoré padajú puklinou cez skalný prah.

## Charakteristika
Nachádza sa v Kôprovej doline a jeho podložie je tvorené granodioritom. Vodopád vytvára Nefcerský potok, ktorý je nad ním v nadmorskej výške 1245&nbsp;m n. m. široký 1,5&nbsp;m. Je vysoký približne 80&nbsp;m (niektoré zdroje uvádzajú 90&nbsp;m). Kmeťov vodopád je najvyšší vodopád na Slovensku. 

## Turistické trasy
Spodná časť Vodopádu je prístupná z Kôprovskej doliny značenou odbočkou. (2007)

## Iné projekty

## Externé odkazy
* Štátna ochrana prírody SR, Vodopády Slovenska, Kmeťov vodopád
* Poloha na turistickej mape

Kategória:Vodopády vo Vysokých Tatrách
Kategória:Vodopády v Prešovskom kraji
Kategória:Vodstvo v okrese Poprad
Čeva (jazyk)

**Čeva** (iné názvy: **ňandža, maravi, čičevčina, čičeva, čewa, čičewa**; miestne názvy: *ChiCheŵa, ChiNyanja*) je nigersko-konžský jazyk zo skupiny bantuské jazyky rozšírený v juhostrednej Afrike. Predpona *chi-* znamená „jazyk“ takže „chiChewa“ znamená „jazyk kmeňa Čeva“.

## Rozšírenie
Čeva je národný jazyk Malawi a jeden zo 7 oficiálnych kmeňových jazykov Zambie, kde sa používa predovšetkým vo východnej provincii a v Lusake. Hovorí sa ním aj v Mozambiku (v provinciách Tete a Niassa) a v Zimbabwe, kde je tretím najrozšírenejším jazykom.

## Dejiny
Čeva (maravi) bola úradným jazykom ríše Maravi, ktorá v 15.-18. storočí zaberala rozsiahle územie Afriky. Dnes čevou hovoria domorodci kmeňa Čeva žijúci pri jazere Malawi, a ako pozostatok niekdajšej ríše ňou hovoria aj iné domorodé kmene v susedných krajinách, kde sa používa pod neutrálnym názvom *chiNyanja*, čo v preklade znamená „jazerný jazyk“ (podľa jazera Malawi).

Prvú gramatiku *A grammar of the Chinyanja language as spoken at Lake Nyasa with Chinyanja-English and English-Chinyanja vocabulary * napísal Alexander v roku 1880 a prvé preklady Biblie sa objavujú koncom 19 storočia.

## Abeceda
Čeva obsahuje oproti základnej latinke písmeno w s cirkumflexom **ŵ**.

## Dialekty (nárečia) čevy
Čeva je z dôvodu historických väzieb blízko príbuzná s jazykom šončina, ktorý je jedným z úradných jazykov Zimbabwe. Čeva sa od šončiny oddeľuje v 16. storočí, dnešná čeva má podobnú slovnú zásobu a gramatiku ako niektoré dialekty šončiny (napr. zezuru, manyika).

Zoznam dialektov čevy podľa krajiny (uvedené sú v pôvodnom pravopise):
* Malawi: Chewa (Chichewa, Cheva, Sheva), Ngoni, Manganja (Waganga, Cimanganja), Nyasa, Peta (Cipeta, Maravi, Marave, Malawi)
* Mozambik: Chewa (Cewa, Chichewa, Cicewa), Ngoni (Cingoni), Nyanja (Cinyanja)
* Zambia: Chewa (Cewa), Peta (Cipeta, Chipeta, Malawi, Maravi, Marave), Chingoni (Ngoni), Manganja (Waganga), Nyasa, Kunda

## Ukážka jazyka čeva
* ahoj = moni 
* vitajte = mwalandiridwa 
* ako sa máš? = muli bwanji?
* mám sa dobre = ndiri bwino
* som unavený = ndatopa
* ďakujem = zikomo
* milujem ťa = Ndimakukonda
* otec = bambo 
* matka = mayi
* dieťa = mwana
* chlapec = mnyamata
* dievča = mtsikana
* byvol = njati
* had = njoka
* hroch = mvuwu, bokho
* krokodíl = ng'ona
* lev = mkango
* mačka = mphaka, chona, chome
* pes = galu
* sliepka = nkhuku 
* slon = njobvu
* vták = mbalame 
* zebra = mbidzi
* žaba = chule
* auto = galimoto
* bicykel = njinga
* cesta = nseu 
* dedina = mudzi
* dom = nyumba
* jaskyňa = phanga
* jedlo = chakudya
* koľko to stojí? = ndalama zingati?
* korenie = tsabola
* kukurica = chimanga
* lietadlo = nde(n)ge
* nôž = mpeni
* peniaze = ndalama
* pivo = mowa
* ryba = nsomba
* ryža = mpunga
* soľ = mchere
* strom = mtengo 
* tabak = fodya
* topánky = nsapato
* voda = madzi

## Externé odkazy
* Slovník čičevčiny 

Kategória:Bantuské jazyky
Kategória:Jazyky v Malawi
Kategória:Jazyky v Mozambiku
Kategória:Jazyky v Zambii
Kategória:Jazyky v Zimbabwe
Act of Settlement (1701)

thumb|Act of Settlement
**Act of Settlement** alebo **zákon o nástupnictve** bol prijatý anglickým parlamentom v roku 1701. 
Zákon má oficiálny názov *Zákon o ďalších obmedzeniach Koruny a lepšom zabezpečení práv a slobôd poddaných*, dopĺňa Bill of Rights z roku 1689 a patrí do ústavného poriadku štátov Spojené kráľovstvo, Austrália, Kanada, Antigua a Barbuda, Bahamy, Barbados, Belize, Grenada, Jamajka, Nový Zéland, Papua-Nová Guinea, Svätý Krištof a Nevis, Svätá Lucia, Svätý Vincent a Grenadíny, Šalamúnove ostrovy a Tuvalu.

Dodnes platný zákon stanovuje pravidla nástupníctva na britský trón. Stanovuje, že nárok na britský trón majú len hannoverská kurfirstka Žofia Falcká (1630 – 1714), dcéra vojvodu a kurfirsta Fridricha Falckého, českého "Zimného kráľa" a jeho manželky, anglickej princeznej Alžbety Stuartovej, a jej potomkovia. Z nástupníctva sú vylúčení tí, čo sú katolíckeho vyznania („pápeženci“) alebo si zoberú za manžela katolíka.

Zákon je dnes v pasáži zakazujúcej nástupníctvo tomu, kto sa zosobáši s katolíkom považovaný za anachronický. Zákaz katolíckeho vyznania samotného monarchu je odôvodnený tým, že je hlavou anglikánskej cirkvi. Paradoxne napr. nie je z nástupníctva vylúčený ten, kto sa zosobáši s moslimom či budhistom, ale len ten, kto uzavrie manželstvo s katolíkom. Zmena zákona je však náročná i preto, že zákon platí súčasne v mnohých štátoch a prijatie novely v jednom alebo v niekoľkých z nich by porušilo pravidlá Spoločenstva národov (Commonwealthu) a mohlo by spôsobiť iné poradie nástupníctva.

Kategória:Dejiny Spojeného kráľovstva
Kategória:Právne predpisy v USA
Henrich VI. (Anglicko)

**Henrich VI.** (* 6. december 1421, Windsor Castle, Anglicko – † 21. máj 1471, Londýn) bol v rokoch 1422 – 1461 a 1470 – 1471 anglický kráľ a v rokoch 1422 – 1453 tiež de iure kráľ francúzsky. Bol posledným anglickým panovníkom z rodu Lancasterovcov. Za jeho vlády skončila Storočná vojna s Francúzskom stratou väčšiny anglických dŕžav vo Francúzsku.

## Životopis
Jeho otcom bol Henrich V. a matkou Katarína z Valois, dcéra francúzskeho kráľa Karola VI.

Henrich V. zomrel už v roku 1422 a keďže matka mala len dvadsať rokov a bola Francúzka, vládli za malého Henricha ako regenti jeho strýkovia. Pod ich vedením pokračovalo Anglicko vo vojne proti Dauphinovi Karolovi, ktorý po smrti svojho otca Karola VI. vzniesol nárok na francúzsky trón.

V reakcii na korunováciu Karola VII. 17. júla 1429 na francúzskeho kráľa v Reims bol Henrich ako osemročný korunovaný 6. novembra 1429 vo Westminsteri za anglického kráľa  a 6. decembra 1431 na francúzskeho kráľa v katedrále Notre-Dame v Paríži Francúzi ho však neprijali a Angličania museli pod tlakom Karola VII. začať ustupovať.

Samostatnej vlády sa ujal 13. novembra 1437, krátko pred svojimi šestnástymi narodeninami. 

23. apríla 1445 sa jeho manželkou stala francúzska princezná Margaréta z Anjou (* 1430 – † 1482). 13. októbra 1453 sa narodilo ich jediné dieťa, syn Eduard, ktorý zahynul 4. mája 1471 v bitke pri Tewkesbury.

Posledná bitka storočnej vojny sa odohrala 17. júla 1453 pri Castillone. Francúzske delostrelectvo rozprášilo anglickú armádu i s jej lukostrelcami. Anglicko touto bitkou stratilo všetky územia vo Francúzsku okrem prístavu Calais. Keď sa Henrich dozvedel túto správu psychicky sa zrútil. Tento duševný stav trval jeden a pol rok. Tým svoju krajinu odsúdil k ďalším desaťročiam vojny, tentokrát občianskej.

## Referencie


## Literatúra
* NEILLANDS, Robin. Války růží. Praha : Naše vojsko, 2002. 187 s. ISBN 80-206-0620-3.

## Iné projekty

## Zdroj

Kategória:Králi Anglicka
Kategória:Normandskí vojvodovia
Kategória:Akvitánski vojvodovia
Kategória:Pochovaní v kaplnke svätého Juraja na hrade Windsor
Kategória:Vojvodovia z Cornwallu
Kategória:Zavraždení vládcovia
Kategória:Osobnosti z Windsoru (Berkshire)
Mária II. (Anglicko)

**Mária II.** (* 30. apríl 1662, Londýn, Anglicko – † 28. december 1694, Londýn) bola kráľovná Anglicka, Škótska a Írska, spoluvládkyňa s manželom Viliamom III. Oranžským.

## Životopis
Narodila sa ako najstaršie dieťa Jakuba II., anglického a škótskeho kráľa a jeho prvej manželky Lady Anny Hyde.

V roku 1677 sa stal jej manželom bratranec Viliam III. Oranžský, miestodržiteľ v Holandsku, kam sa po svadbe v Londýne presťahovala. V roku 1685 zomrel jej strýko kráľ Karol II. a na trón nastúpil jej otec.

Jakub II. sa pokúsil vládnuť absolutisticky a Anglicko rekatolizovať, čo vyvolávalo odpor. Situácia sa vyostrila v roku 1688, kedy sa mu v druhom manželstve s katolíčkou Máriou Beatrix d´Este z Modeny narodil syn Jakub František, následník trónu.

V roku 1688 bol kráľ zosadený (Slávna revolúcia) a Mária s manželom vyzvaní, aby sa stali jeho nástupcami.

11. apríla 1689 boli Mária II. a Viliam III. spoločne korunovaní dvojitou korunováciou vo Westminsterskom opátstve.

Pri svojej korunovácii vydali Bill of Rights („Zákon o právach“), základ parlamentnej demokracie, čím sa stalo Anglicko konštitučnou monarchiou.

V roku 1701 parlament prijal Act of Settlement stanovujúci za nástupcu trónu len protestantov.

Mária zomrela v roku 1694 na kiahne a po smrti Viliama sa stala kráľovnou jej sestra Anna Stuartová.

## Iné projekty

## Zdroj

Kategória:Králi Anglicka
Kategória:Králi Škótska
Kategória:Králi Írska
Kategória:Kráľovné (panovníčky)
Kategória:Protestantskí panovníci
Kategória:Úmrtia na kiahne
Kategória:Osobnosti z Londýna
Kategória:Oranžsko-nasavská dynastia
Kategória:Pochovaní vo Westminsterskom opátstve
Kategória:Stuartovci
Kategória:Anglické princezné
Kategória:Škótske princezné
Richard Cromwell

**Richard Cromwell** (* 4. október 1626, Huntingdon, Spojené kráľovstvo - † 12. júl 1712, Cheshunt) bol syn Olivera Cromwella a od 3. septembra 1658 do 25. mája 1659 lord protektor Anglicka, Škótska a Írska.

Obaja jeho starší bratia zomreli a preto bol po otcovej smrti vyhlásený za lorda protektora.

Hoci bol už členom parlamentu, chýbalo mu odhodlanie si túto pozíciu udržať. Na výzvu parlamentu sa vzdal úradu a dobrovoľne odišiel do exilu, čím umožnil obnovenie monarchie a návrat Karola II. do Anglicka a na trón.

Na rozdiel od svojho otca nesúhlasil s popravou kráľa Karola I..

V roku 1680 sa vrátil do Anglicka a žil utiahnuto až do svojej smrti.

## Pozri aj
* Oliver Cromwell

## Iné projekty

## Zdroj

Kategória:Vládcovia Anglicka
Melina Kanakaredesová

**Melina Kanakaredesová** (; * 23. apríl 1967, Akron, Ohio, USA) je americká herečka gréckeho pôvodu.

## Zo života
Narodila sa a vyrastala v Ohiu. Študovala v Ohiu a v Pittsburghu. 

Jej prvou väčšou úlohou bola Eleni Andros Spaulding Cooper v seriáli *Guiding Light*. Jej najznámejšími úlohami sú Dr. Sydney Hansenová v seriáli *[[Providence (seriál)|Providence]]*, ktorý sa vysielal v rokoch 1999 – 2002, a od roku 2004 Stella Bonasera v seriáli *[[C.S.I.: Kriminálka New York]]*. Objavila sa napríklad v seriáloch *[[Polícia New York]]*, *Zapadákov*, *[[Smer juh]]*. Z filmov je to napríklad *The Long Kiss Goodnight* a *15 Minutes*.

## Rodina
Jej manžel je Peter Constantinides, s ním má dve dcéry – Zoe a Karinu Eleni.

## Zdroj

## Externé odkazy
* Imdb.com
* Životopis - osobnosti.cz

Kategória:Filmové herečky USA
Kategória:Televízne herečky USA
Kategória:Televízne herečky USA mydlových opier
Kategória:Osobnosti z Akronu (Ohio)
Kategória:Osobnosti USA gréckeho pôvodu